ইন্দ্র বাহাদুর রাই
ইন্দ্র বাহাদুর রাই (৩ ফেব্রুয়ারি ১৯২৭ - ৬ মার্চ ২০১৮) হলেন ভারতের দার্জিলিং-এ বসবাসকারী একজন ভারতীয় নেপালি ভাষার লেখক এবং সাহিত্য সমালোচক। তিনি তার জীবদ্দশায় প্রচুর প্রবন্ধ, ছোটগল্প, উপন্যাস ও সাহিত্য সমালোচনা রচনা করেছেন। ক্ষীর এবং রাত ভরি হুরি চালাও তার কয়েকটি জনপ্রিয় রচনা। তিনি ঈশ্বর বল্লভ এবং বৈরাগী কাইনলাকে নিয়ে নেপালি সাহিত্যে তেসরো আয়াম নামীয় একটি সাহিত্য আন্দোলন শুরু করেন। ১৯৭৭ সালে নেপালি ভাষার জন্য প্রথম সাহিত্য অকাদেমি পুরস্কার প্রবর্তন করা হলে তিনি প্রথম প্রাপক হিসেবে এটি অর্জন করেন।